**Մարզպետի տեղակալ Լևոն Սարգսյանի ելույթն աշխատանքի տոնավաճառում 30.06.2015թ**

 **Հունիսի 30-ին ՀՀ Տավուշի մարզպետի տեղակալ Լևոն Սարգսյանը մասնակցեց զբաղվածության տարածքային կենտրոնի կողմից մարզկենտրոն Իջևանում կազմակերպված աշխատանքի տոնավաճառին: Լ. Սարգսյանը հանդես եկավ ողջույնի խոսքով, որտեղ մասնավորապես նշեց.**

**-Հարգելի մասնակիցներ,**

 **նման տոնավաճառները կարևորվում են, քանի որ դրանք միջոցառումներ են, որոնք հնարավորություն են տալիս աշխատանքի տեղավորման, պահանջվող մասնագետի փնտրման հետ կապված խնդիրներին համատեղ լուծում տալ: Ես ուզում եմ շնորհակալություն հայտնել տոնավաճառի կազմակերպիչներին նման նախաձեռնության համար և կոչ եմ անում տեղական իշխանություններին, պետական կառույցներին ու հասարակական կազմակերպություններին զբաղվածության խնդիրը լուծել թիմով ու համատեղ ուժերով:**